**Výzva na predloženie cenovej ponuky**

Zákazka s nízkou hodnotou realizovaná v súlade s §117

zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

**Všeobecný opis zákazky**

**1. Identifikácia verejného obstarávateľa :**

Názov: Obec Šútovce

Sídlo: Šútovce 39, 972 01 Bojnice

IČO: 00318507

Kontaktná osoba: Bc. Miroslav Rajčo - starosta

Telefón: +421 917 875 116

e-mail: obec@sutovce.sk

Kontaktná osoba pre VO :

Meno: Ing. Dušan Hanulják

Email: info@beanproject.sk

Mobil: 0911 456 532

**2. Predmet zákazky :**

Predmetom je výber dodávateľa na nasledovné práce : „VÝMENA STREŠNEJ KONŠT. OBECNÉHO MÚZEA - ŠÚTOVCE“

**3. Postup verejného obstarávateľa :**

Obec Šútovce, ako verejný obstarávateľ podľa § 7 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len zákon o verejnom obstarávaní) Vás vyzýva v súlade s § 117 cit. zákona na predloženie cenovej ponuky na zákazku " VÝMENA STREŠNEJ KONŠT. OBECNÉHO MÚZEA - ŠÚTOVCE ".

**4. Spoločný slovník obstarávania (CPV) :**

45261210-9 Pokrývačské práce.

45261211-6 Kladenie krytinovej škridly.

45261000-4 Montáž strešných konštrukcií a súvisiace práce a pokrývačské práce.

77211600-8 Výsadba stromov.

**5. Miesto dodania predmetu zákazky :**

Obec Šútovce

**6. Termín dodania predmetu zákazky :**

Realizácia do 3 mesiacov od účinnosti zmluvy o dielo

**7. Opis predmetu zákazky :**

Predmetom zákazky sú práce v zmysle výkazu-výmeru (zadania) a projektovej dokumentácie uvedených v prílohe zadania. Vrátane výsadby 3ks ihličnanov.

**8. Ekvivalentnosť :**

V prípade, ak sa technické požiadavky odvolávajú na konkrétneho výrobcu, výrobný postup, značku, patent, typ, krajinu, oblasť alebo miesto pôvodu alebo výroby, verejný obstarávateľ pripúšťa ponúknuť ekvivalentný výrobok, zariaďovací predmet alebo materiál (ďalej len „ekvivalent“), pri dodržaní týchto podmienok:

a) ponúkaný ekvivalent musí mať rovnaké alebo lepšie technické a úžitkové parametre,

b) uchádzač musí v ponuke predložiť ako samostatnú prílohu „Zoznam ponúkaných ekvivalentných položiek“, v ktorej uvedie čísla a názvy pôvodných položiek, ku ktorým ponúka ekvivalent, obchodný názov, typové označenie a technické parametre ponúkaného ekvivalentu v takom rozsahu, aby verejný obstarávateľ mohol jednoznačne pri hodnotení ponuky posúdiť, či ponúkaný výrobok, zariaďovací predmet alebo materiál je alebo nie je ekvivalentom k tomu, ktorý bol požadovaný podľa výzvy na predkladanie ponúk. Pokiaľ uchádzač takúto prílohu nepredloží , má sa za to, že nemá v úmysle ponúkať ekvivalentný výrobok.

**9. Spôsob predloženia ponuky :**

Ponuky uchádzačov je potrebné doručiť v lehote na predkladanie ponúk e-mailom na adresu: info@beanproject.sk. Ponuky predložené inak ako emailom na uvedenú emailovú adresu nebudú pri hodnotení posudzované.

## Lehota na predkladanie ponúk uplynie dňa **7.4.2022 o 12:00**

## Ponuka uchádzača, predložená po uplynutí lehoty na predkladanie ponúk, nebude hodnotená.

**10. Kritérium na vyhodnotenie ponúk :**

Jediným kritériom je celková cena (EUR s DPH) - 100%. V prípade uchádzača, ktorý nie je platcom DPH bude posudzovaná cena celkom.

**11. Lehota viazanosti ponúk :**

Do 31.7.2022.

**12. Možnosť delenia predmetu zákazky :**

Nie

**13. Variantné riešenie :**

Neumožňuje sa.

**14. Predpokladaná hodnota zákazky :**

11,500.00 EUR bez DPH.

**15. Druh zákazky:**

Stavebné práce

**16. Zoznam príloh :**

Príloha č. 1 Výkaz výmer – strecha

Príloha č. 2 Zadanie - výsadba

Príloha č. 3 Projektová dokumentácia

Príloha č. 4 ČV ku predmetu zákazky

Príloha č. 5 Návrh zmluvných podmienok

**Zmluvné podmienky**

**1. Typ zmluvy, ktorá bude výsledkom verejného obstarávania :**

Výsledkom verejného obstarávania bude zmluva o dielo v zmysle § 536 zákona č. 513/1991 Zb. Obchodného zákonníka ktorej návrh je uvedený v prílohe č.3 tejto výzvy.

V prílohe je uvedený návrh zmluvných podmienok. Tento návrh je záväzný a strany sa od jej obsahu môžu pri podpise zmluvy odchýliť len v nepodstatných náležitostiach. Zmluva sa taktiež nesmie zmeniť tak, aby znižovala rozsah povinností pre Dodávateľa.

**2. Financovanie predmetu zákazky :**

Predmet zákazky bude financovaný nasledovne:

- z vlastných zdrojov verejného obstarávateľa,

- z dotačných zdrojov (PPA, Pôdohospodárska platobná agentúra – v prípade schválenia žiadosti).

**3. Vyúčtovanie predmetu zákazky :**

Predmet zákazky sa bude financovať formou bezhotovostného platobného styku na základe vyhotovenej faktúry.

Splatnosť faktúry do 30 dní od vystavenia a doručenia faktúry Objednávateľovi.

Zhotoviteľ bude fakturovať celé Dielo v jednej faktúre, po ukončení a riadnom odovzdaní Diela Objednávateľovi.

Verejný obstarávateľ na predmet zákazky neposkytuje preddavky.

**4. Spôsob určenia ceny predmetu zákazky :**

- Navrhovaná zmluvná cena musí byť stanovená podľa zákona č. 18/1996 Z. z. o cenách v znení neskorších predpisov. Uchádzačom navrhovaná zmluvná cena bude vyjadrená v mene EURO.

Uchádzač uvedie navrhovanú zmluvnú cenu v zložení:

• navrhovaná zmluvná cena bez DPH,

• výška a sadzba DPH,

• navrhovaná zmluvná cena + výška a sadzba DPH.

Ak uchádzač nie je platcom DPH, na túto skutočnosť upozorní.

- Uchádzači nemajú nárok na úhradu nákladov spojených s prípravou ponuky.

- Cena ponúknutá úspešným uchádzačom, ktorá bude uvedená v zmluve/objednávke, bude jej neoddeliteľnou súčasťou, musí obsahovať cenu za celý predmet zákazky vrátane všetkých súvisiacich výdavkov na predmet zákazky a ostatných odvodov vo výške platnej ku dňu obdržania, resp. zverejnenia výzvy na predkladanie ponúk.

- Verejný obstarávateľ si vyhradzuje právo požadovať v rámci vyhodnotenia ponúk od uchádzačov predložiť rozbor detailnej neobvyklej nízkej ceny položiek uvedených v cenovej ponuke.

- Ak dodávateľ predložil ponuku ako neplatca DPH, potom prehlasuje, že predložená cena je konečná a nemenná a v prípade zmeny postavenia dodávateľa na platcu DPH bude predložená cena považovaná za cenu vrátane DPH.

**Požadované prílohy ku cenovej ponuke**

**1. Pokyny na vyhotovenie ponuky:**

Ponuka musí byť predložená v štátnom jazyku, to znamená v slovenskom jazyku, akceptuje sa ponuka aj v českom jazyku. Ak cenová ponuka bude obsahovať dokument v inom ako slovenskom alebo českom jazyku, musí byť predložený v cenovej ponuke aj jeho preklad do slovenského jazyka. Ak sa zistí rozdiel v obsahu predložených dokladov, rozhodujúci je preklad v štátnom jazyku.

Obsah ponuky:

A) Vyplnený výkaz výmer (dostupný v prílohe č.1 a č.2),

B) Vyplnené ČV ku predmetu zákazky (dostupné v prílohe č.3)

Nasledujúce dokumenty nie je uchádzač povinný predkladať, obstarávateľ je oprávnený použiť údaje z verejne dostupných zdrojov (www.orsr.sk, www.zrsr.sk, www.uvo.gov.sk, a pod...):

C) Doklad o oprávnení vykonávať činnosť požadovanú v rámci predmetu zákazky nie starší ako 3 mesiace ku dňu predloženia cenovej ponuky - výpis z obchodného registra / výpis zo živnostenského registra alebo iného relevantného registra.

**2. Vyhodnotenie ponúk**

- Ponuky, ktoré nebudú predložené v súlade s bodom vyššie resp. v súlade ostatnými ustanoveniami výzvy na predkladanie ponúk (resp. chýbajúce dokumenty nebudú doplnené ani na základe Žiadosti o doplnenie), nebudú zaradené do hodnotenia ponúk podľa kritéria na vyhodnotenie ponúk.

- Ponuky uchádzačov, ktoré budú predložené v súlade s výzvou na predkladanie ponúk, budú zoradené do poradia, pričom na prvom mieste bude ponuka uchádzača, ktorý predložil najnižšiu cenu a na poslednom mieste bude ponuka uchádzača, ktorý predložil najvyššiu cenu.

- Ako úspešný uchádzač bude vyhodnotený ten uchádzač, ktorého ponuka sa umiestnila ako 1. v poradí.

- Obstarávateľ oznámi uchádzačom výsledok vyhodnotenia ponúk.

- Úspešný uchádzač bude vyzvaný na uzatvorenie zmluvy v lehote viazanosti ponúk.

**Ostatné podmienky**

**1. Vysvetľovanie :**

Uchádzači môžu žiadať o vysvetlenie zadania vrátane všetkých príloh, respektíve rozporovať tieto dokumenty až do 24 hodín pred uplynutím lehoty na predkladanie ponúk. V prípade že Verejný obstarávateľ na základe podnetu uchádzača zmení zadanie zákazky, tak zároveň uvedie túto zmenu do zadania (upraví zadanie) a primerane predĺži lehotu na predkladanie ponúk.

**2. Konflikt záujmov :**

Verejný obstarávateľ je povinný zabezpečiť, aby v celom procese tohto postupu zadávania zákazky nedošlo ku konfliktu záujmov, ktoré by viedlo k narušeniu alebo obmedzeniu hospodárskej súťaže alebo k porušeniu princípu transparentnosti a princípu rovnakého zaobchádzania v tomto verejnom obstarávaní. V prípade identifikovania existencie konfliktu záujmov kedykoľvek v tomto postupe zadávania zákazky verejným obstarávateľom, tento prijme primerané opatrenia a vykoná nápravu pre jeho odstránenie. Opatreniami podľa prvej vety sú najmä vylúčenie zainteresovanej osoby z procesu prípravy alebo realizácie tohto postupu zadávania zákazky alebo úprava jej povinností a zodpovednosti s cieľom zabrániť pretrvávaniu konfliktu záujmov. V prípade nemožnosti odstrániť konflikt záujmov inými účinnými opatreniami, vylúči verejný obstarávateľ v súlade s ustanovením § 40 ods. 6 písm. f) ZVO uchádzača, ktorého sa konflikt záujmov týka, z tohto postupu zadávania zákazky.

**3. Dôvernosť a ochrana osobných údajov :**

- Verejný obstarávateľ počas priebehu tohto prieskumu trhu nebude poskytovať alebo zverejňovať informácie o obsahu ponúk ani uchádzačom, ani žiadnym iným tretím osobám až do vyhodnotenia ponúk.

- Informácie, ktoré uchádzač v ponuke označí za dôverné, nebudú zverejnené alebo inak použité bez predchádzajúceho súhlasu uchádzača.

- Ustanovením odseku 1 nie sú dotknuté ustanovenia zákona o verejnom obstarávaní, ukladajúce povinnosť verejného obstarávateľa oznamovať či zasielať Úradu pre verejné obstarávanie dokumenty a iné oznámenia, ako ani ustanovenia ukladajúce verejnému obstarávateľovi a Úradu pre verejné obstarávanie zverejňovať dokumenty a iné oznámenia podľa zákona o verejnom obstarávaní a tiež povinnosti zverejňovania zmlúv podľa osobitného predpisu (Zákon č. 211/2000 Z. z. v znení neskorších predpisov).

- Verejný obstarávateľ sa zaväzuje, že osobné údaje poskytnuté uchádzačom budú spracovávané a chránené podľa zákona č. 18/2018 Z. z. o ochrane osobných údajov a o zmene a doplnení niektorých zákonov.

**4. Register partnerov verejného sektora :**

Obstarávateľ nesmie uzavrieť zmluvu s uchádzačom alebo uchádzačmi, ak majú povinnosť zapisovať sa do registra partnerov verejného sektora, ktorí nemajú v registri konečných užívateľov výhod zapísaných konečných užívateľov výhod alebo ktorých subdodávatelia, ak majú povinnosť zapisovať sa do registra partnerov verejného sektora, ktorí sú verejnému obstarávateľovi známi v čase uzavretia zmluvy, nemajú v registri konečných užívateľov výhod zapísaných konečných užívateľov výhod. Povinnosť podľa predchádzajúcej vety musí byť naplnená po celú dobu trvania zmluvy, ktorá je výsledkom postupu verejného obstarávania.

**5. Strpenie výkonu kontroly :**

Úspešný uchádzač vrátane subdodávateľov je povinný strpieť výkon kontroly, auditu a overenia súvisiaceho s predmetom zákazky kedykoľvek počas platnosti a účinnosti zmluvy o poskytnutí nenávratného finančného príspevku, ktorú má obstarávateľ uzatvorenú na spolufinancovanie predmetu zákazky, a to oprávnenými osobami, a poskytnúť im všetku potrebnú súčinnosť.

**6. Zelené verejné obstarávanie, obstarávanie inovácií alebo obstarávanie zamerané na sociálne aspekty**

Áno, sociálny aspekt.

V súlade s ustanoveniami § 42 ods. 12 zákona o verejnom obstarávaní a ustanoveniami § 8a zákona č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) verejný obstarávateľ v tomto verejnom obstarávaní určil osobitné podmienky plnenia zmluvy týkajúce sa sociálnych hľadísk pre Program rozvoja vidieka Slovenskej republiky 2014-2020.

A to najmä tak, že:

• v prípade, že v súvislosti s realizáciou diela si Zhotoviteľ potrebuje navýšiť kapacity, zamestná minimálne dve osoby dlhodobo nezamestnané v mieste realizácie diela (v poradí dostupnosti kapacít - obec, okres, VÚC) tak, aby dokázal zabezpečiť realizáciu diela v súlade so zmluvne záväzným časovým harmonogramom.

Pri procese Výberu dodávateľa stavebných prác bude zohľadnený sociálny aspekt:

• podpora dôstojnej práce,

• dodržiavanie základných pracovných noriem,

• zdravie a bezpečnosť v zamestnaní

• podpora dodržiavania sociálnych a pracovných práv:

• dodržiavanie vnútroštátnych zákonov a kolektívnych dohôd, ktoré sú v súlade s právom EÚ,

• dodržiavanie zákonov o zdraví a bezpečnosti.

**7. Zrušenie zákazky :**

Verejný obstarávateľ si vyhradzuje právo neprijať ani jednu z predložených ponúk resp. verejné obstarávanie kedykoľvek zrušiť ak:

- sa podstatne zmenia okolnosti, za ktorých sa zadávanie zákazky vyhlásilo a nebolo ich možné predvídať.

- najnižšia cenová ponuka presahuje výšku zdrojov, ktoré mal verejný obstarávateľ pre zákazku vyhradených.

- zadanie nebolo jednoznačné, čo mohlo ovplyvniť správnosť cenových ponúk zo strany uchádzačov resp. je nutné opraviť zadanie na základe podnetov od uchádzačov.

**8. Náklady na ponuku :**

Všetky náklady a výdavky spojené s prípravou a predložením ponuky znáša uchádzač bez akéhokoľvek finančného nároku na verejného obstarávateľa.

v Šútovciach, dňa 28.3.2022

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Bc. Miroslav Rajčo

 starosta